Rádio Melody

Rádio Melody je súkromná komerčná rozhlasová stanica, ktorá vysiela od 8. mája 2006 z Bratislavy. Vysiela hudbu 70. rokov až 90. rokov k práci a oddychu a ponúka aktuálne témy, informácie, dopravu a počasie počas celého dňa.

 Vznik 
Vzniku rádia predchádzala programová fúzia regionálnych rádií B1, Naj, Reb(b)eca a Východ. Vytvorená sieť vysielala čiastočne spoločný a čiastočne navzájom preberaný program. Po čase tieto rádiá vrátili licencie a na ich základoch vzniklo nové rádio, multiregionálne Jemné Melódie. Zánik obľúbených regionálnych staníc vyvolal vlnu nevôle medzi poslucháčmi, no to nezabránilo spusteniu vysielania.

 Vysielanie 
Silné "ženevské" frekvencie v Bratislave, Novom Meste nad Váhom, Žiline, Banskej Bystrici a Košiciach po zaniknutých rádiách pokryli veľkú časť územia Slovenska. Rádio si začalo koordinovať frekvencie pre nízkovýkonné vysielače v mestách s horším, prípadne žiadnym signálom a koncom roka 2011 pokrývalo viac ako 80% územia z 22. vysielačov. Od roku 2016 do 2021 vysielalo aj v multiplexe digitálneho rozhlasu.

 Vysielač Frekvencia Výkon (ERP) Banská Bystrica – Suchá Hora 97,6 MHz 100,00 kW Bratislava – Kamzík 106,6 MHz 10,00 kW Brezno – Dúbravka 99,6 MHz 0,30 kW Košice – Dubník 98,6 MHz 100,00 kW Liptovský Mikuláš – Háje 96,3 MHz 0,50 kW Lučenec – mesto 99,6 MHz 0,25 kW Námestovo – mesto 89,7 MHz 0,50 kW Nitra – Zobor 88,8 MHz 10,00 kW Nová Baňa – Nad Sedlovou cestou 92,5 MHz 0,20 kW Nové Mesto nad Váhom – Veľká Javorina 88,0 MHz 8,50 kW Poprad – Veľká 103,6 MHz 0,20 kW Rimavská Sobota – Martinov vrch 93,8 MHz 0,10 kW Rožňava – mesto 99,4 MHz 0,50 kW Ružomberok – mesto 101,3 MHz 0,10 kW Spišská Nová Ves – Teplička 98,1 MHz 0,50 kW Stará Ľubovňa – Kotník 107,7 MHz 1,00 kW Štúrovo – mesto 104,5 MHz 0,20 kW Tornaľa – mesto 98,5 MHz 0,50 kW Trstená – mesto 92,4 MHz 0,50 kW Žilina – Krížava 106,9 MHz 3,00 kW

 Externé odkazy 
 https://www.radiomelody.sk/
 https://www.radia.sk/radia/melody

Jemné Melódie
Kategória:Vzniklo v 2006